Prima zi de Paşte s-a îngheiat cu un bilanţ tragic după un adevărat război între două familii rivale din Clejani, județul Giurgiu.

Şapte oameni au fost răniţi într-o bătaie în care au fost folosite bâte, pietre şi sticle. Şi copiii inamicilor au participat la luptă, spun poliţiştii care au reuşit cu greu să liniştească scandalagii.

Unul dintre combatanţi a fost rănit foarte grav la cap şi a fost transportat la o clinică din Bucureşti.

Aproape 100 de oameni, rude şi rivali, l-au urmat la spitalul Floreasca, unde medicii au chemat trupele speciale de la jandarmerie, de teama unei încăierări generale.